ฎีกายกฟ้อง ดร.โจ คดีที่ดินจอดรถ กว่า 270 ล้าน
อีก2-ไม่รอด ชยุติ เจอ5ปี ส่วน ชวน 7 ปี,ศาลฎีกาพิพากษาแก้ ยกฟ้อง อดีตผู้ว่าฯ กทม. พิจิตต รัตตกุล คดีทุจริตจัดซื้อที่จอดรถเก็บขยะย่านบางซื่อ 270 ล้านบาท ชี้ไม่มีพยานหลักฐานเชื่อมโยงถึง และเห็นพ้องตามศาลอุทธรณ์ พิพากษายืนจำคุก สมคาด หรือชยุติ สืบตระกูล อดีตเลขานุการผู้ว่าฯ และ ชวน พัฒนวรานนท์ อดีต ผอ.เขตบางซื่อ 5 และ 7 ปี ตามลำดับพร้อมส่งตัวเข้าเรือนจำทันที ขณะที่ ดร.โจเผยหลังคำพิพากษา ขอทำงานด้านสาธารณประโยชน์ต่อ,ศาลฎีกาพิพากษาแก้ ยกฟ้อง พิจิตต รัตตกุล คดีทุจริตจัดซื้อที่จอดรถขนขยะ เปิดเผยขึ้นเมื่อวันที่ 26 ก.ย.ที่ศาลอาญา ศาลอ่านคำพิพากษาศาลฎีกาคดีทุจริตจัดซื้อที่ดิน หมายเลขดำ อ.3387/2553 ที่พนักงานอัยการฝ่ายคดีพิเศษ 2 เป็นโจทก์ฟ้องนายพิจิตต รัตตกุล หรือ ดร.โจ อดีตผู้ว่าฯ กทม. นายญาณเดช ทองสิมา อดีตรองผู้ว่าฯ กทม. นายมหินทร์ ตันบุญเพิ่ม อดีตที่ปรึกษาผู้ว่าฯ นายสมคาด สืบตระกูล (เปลี่ยนชื่อเป็นชยุติ) อดีตเลขานุการผู้ว่าฯ กทม. นายประเสริฐ สมะลาภา อดีตปลัด กทม. นายสมควร รวิรัฐ หรือรวิรัช อดีต ผอ.สำนักการคลังฯ นางอรุณ–พรรณ แก้วมรินทร์ อดีต ผอ.กองระบบการคลัง และนายชวน พัฒนวรานนท์ อดีต ผอ.สำนักงานเขตบางซื่อ เป็นจำเลยที่ 1-8 ตามลำดับ ในความผิดฐานเป็นเจ้าพนักงานร่วมกันใช้อำนาจในตำแหน่งโดยทุจริตฯ ร่วมกันเรียก รับ หรือยอมจะรับทรัพย์สินสำหรับตนเองหรือผู้อื่นโดยมิชอบฯ ร่วมกันปฏิบัติหรือละเว้นการปฏิบัติหน้าที่โดยมิชอบ คดีนี้มีเฉพาะจำเลยที่ 1 กับ 4 และ 8 ยื่นฎีกา และได้ประกันตัว,อัยการฟ้องว่าระหว่างวันที่ 4 ธ.ค.38-16 ก.ย.40 พวกจำเลยใช้อำนาจหน้าที่ให้กรุงเทพมหานครจัดซื้อที่ดินใช้เป็นที่จอดรถขยะ รถน้ำและรถอื่นๆ ของ กทม. ย่านบางซื่อ ในราคา 270 ล้านบาท แพงเกินจริงเป็นเงินกว่า 36 ล้านบาท และรับค่านายหน้าขายที่ดินเป็นเงิน 18 ล้านบาท คดีนี้ศาลชั้นต้นพิพากษาจำคุกนายสมคาด หรือชยุติ จำเลยที่ 4 รวม 8 ปี และนายชวน จำเลยที่ 8 รวม 10 ปี จำเลยอื่นพิพากษายกฟ้อง ต่อมาศาลอุทธรณ์พิพากษาแก้ให้จำคุกนายพิจิตต จำเลยที่ 1 กับนายสมคาด หรือชยุติ จำเลยที่ 4 คนละ 5 ปี และจำคุกนายชวน จำเลยที่ 8 รวม 7 ปี ส่วนจำเลยอื่นยกฟ้อง จำเลยยื่นฎีกา,ศาลฎีกาตรวจสำนวนประชุมปรึกษาแล้ว ยังไม่มีหลักฐานเชื่อมโยงกับนายพิจิตต ฟังไม่ได้ว่า จำเลยที่ 1 ทุจริต พิพากษายกฟ้อง ส่วนนายสมคาด หรือชยุติ (ปัจจุบันเป็น ส.ว.) จำเลยที่ 4 และนายชวน จำเลยที่ 8 ศาลฎีกาเห็นพ้องด้วยกับศาลอุทธรณ์ พิพากษายืนตามศาลอุทธรณ์ จำคุกจำเลยที่ 4 เป็นเวลา 5 ปี จำเลยที่ 8 เป็นเวลา 7 ปี แล้วออกหมายจำคุกนายสมคาด หรือชยุติ และนายชวนส่งตัวไปเรือนจำทันที,หลังฟังคำพิพากษายกฟ้อง นายพิจิตตในวัย 73 ปี เปิดเผยว่า ในการสอบสวนคณะกรรมการป้องกันและปราบปรามการทุจริตแห่งชาติ (ป.ป.ช.) อัยการ ทนายทุกคน ทำหน้าที่ของตนอย่างครบถ้วน วันนี้อยากทำงานสาธารณประโยชน์ต่อ ไม่ต้องมีตำแหน่งอะไรเลยดีที่สุด ส่วนสิ่งที่อยากจะฝากนั้น มีเรื่องภัยพิบัติที่จะประมาทไม่ได้ โดยเฉพาะอย่างยิ่งในเขตเมืองใหญ่ กทม. ปัญหาเรื่องน้ำ และอาจจะมีปัญหาเรื่องอื่นตามมา การเตรียมพร้อมจัดการภัยพิบัติเป็นเรื่องสำคัญ ตนทำงานอยู่องค์กรระหว่างประเทศเรื่องการจัดการภัยพิบัติใน 26 ประเทศ ในส่วนของไทยก็ทำงานกับกรมป้องกันและบรรเทาสาธารณภัย ความเข้มข้นของหน่วยราชการในการนำแผนจัดการภัยพิบัติมาใช้เตรียมรับมือล่วงหน้ามีความจำเป็น
ศาลฎีกาพิพากษาแก้ ยกฟ้อง อดีตผู้ว่าฯ กทม. พิจิตต รัตตกุล คดีทุจริตจัดซื้อที่จอดรถเก็บขยะย่านบางซื่อ 270 ล้านบาท ชี้ไม่มีพยานหลักฐานเชื่อมโยงถึง
พิจิตต รัตตกุล,ศาลฎีกายกฟ้อง,ที่จอดรถ,รถเก็บขยะ,ทุจริตจัดซื้อ,บางซื่อ,ข่าวหน้า1